સરસ્વતી તાલુકાના કિમ્બુવા ગામના ભાવેશ જી ઠાકોર અને અલ્પેશજી ઠાકોર બંને જણા રાત્રિના સમયે બાઈક પર ખેતર જઈ રહ્યા હતા. તે વખતે કિમ્બુવા જીઈબી પાસે રોડ પર સામેથી આવતા ટ્રેક્ટરની લાઇટના અજવાળાથી બાઈક ચાલક ભાવેશ ઠાકોર અંજાઈ જતા ટ્રેક્ટર સાથે બાઈક અથડાતા અકસ્માત સર્જાયો હતો જેમાં ભાવેશ ઠાકોરને માથાના ભાગે ગંભીર ઇજાઓ થઇ હતી. પાટણ જનતા હોસ્પિટલમાં સારવાર માટે ખસેડાયા હતા. બાદમાં વધુ સારવાર માટે મહેસાણા લાઈફલાઈન હોસ્પિટલમાં આઈસીયુમાં દાખલ કરવામાં આવ્યા હતા.પરંતુ સારવાર દરમિયાન તેમનું કરૂણ મોત થયું હતુ. આ અંગે પોલીસે તપાસ હાથ ધરી હતી.